**Ieteikumi ārstniecības iestādēm par vakcīnu pasūtījumiem 2024. – 2025. gadā**

***Versija 1 (Aktualizācijas datums – 29.12.2023)***

**Saturs:**

[Saīsinājumi 1](#_Toc154671061)

[Valsts apmaksātas vakcīnas 2024. – 2025. gadā 2](#_Toc154671062)

[Vakcīnu un šļirču pasūtīšana 7](#_Toc154671063)

[Vakcīnu pasūtīšana ārpus kārtējā pasūtījuma 8](#_Toc154671064)

[Vakcīnu piegāde un saņemšana 8](#_Toc154671065)

[Vakcīnu atlikumu pārraudzība 10](#_Toc154671066)

[Atskaite par vakcīnu norakstīšanu/atdošanu atpakaļ 10](#_Toc154671067)

# Saīsinājumi

|  |  |
| --- | --- |
| **NVD** | Nacionālais veselības dienests |
| **PVO** | Pasaules Veselības organizācija |
| **SPKC** | Slimību profilakses un kontroles centrs |
| **CPV** | Cilvēka papilomas vīrusa infekcija |
| **DTaP-IPV** | Vakcīna pret difteriju, stinguma krampjiem, garo klepus un poliomielītu |
| **DTaP-IPV-Hib-HB** | Vakcīna pret difteriju, stinguma krampjiem, garo klepus, poliomielītu, *b tipa Haemophilus influenzae* infekciju un B hepatītu |
| **HB** | Vakcīna pret B hepatītu |
| **MPR** | Vakcīna pret masalām, masaliņām un epidēmisko parotītu |
| **PCV** | Vakcīna pret pneimokoku infekciju |
| **RV** | Vakcīna pret rotavīrusu infekciju |
| **d.T.Adult**  **Tdap** | Vakcīna pret difteriju un stinguma krampjiem pieaugušajiem  Vakcīna pret difteriju, stinguma krampjiem un garo klepu |
| **Varicella** | Vakcīna pret vējbakām |
| **Noteikumi** | 2000.gada 26.septembra MK noteikumu Nr.330 “Vakcinācijas noteikumi” |
|  |  |

# Valsts apmaksātas vakcīnas 2024. – 2025. gadā

Pamatojums:

1. Ministru kabineta 2000. gada 26. septembra noteikumu Nr. 330 „Vakcinācijas noteikumi”[[1]](#footnote-2) (turpmāk – Noteikumi) 3. punkts, 1. pielikums (turpmāk – Bērnu vakcinācijas kalendārs”[[2]](#footnote-3)) un 2.pielikums par pieaugušo vakcināciju pret difteriju un stingumkrampjiem.

2. Nacionālā veselības dienesta (turpmāk - NVD) rīkotie atklāto konkursu „Vakcīnu un šļirču piegāde” (identifikācijas nr. VM NVD 2023/15, VM NVD 2021/51, VM NVD 2021/48, VM NVD 2021/24), “Standarta tuberkulīna iegāde” (identifikācijas nr. VM NVD 2021/48) rezultāti.

Vakcinācijas iestādēm 2024. – 2025. gadā tiks piegādātas šādas vakcīnas un citi preparāti:

1. vakcīna **pret B hepatītu (HB)** *“Engerix B 10mkg/0,5ml*” riska grupas jaundzimušie (dzimuši B hepatīta virsmas antigēna (HBsAg) pozitīvām mātēm vai mātēm, kuras nebija pārbaudītas HBsAg klātbūtnei);
2. vakcīna **pret tuberkulozi** (BCG) *“Szczepionka przeciwgružlicza BCG 10”* jaundzimušo un zīdaiņu imunizācijai.

Piezīme. *Spēkā esošais Vakcinācijas kalendārs nosaka, ka jaundzimušo vakcināciju pret tuberkulozi var veikt, sākot no 12 stundām (Noteikumu 1. pielikuma 2. punkts).*

*Ja vakcinācija tiek veikta bērnam virs divu mēnešu vecuma, pirms vakcinācijas nepieciešams veikt tuberkulīna testu, lai izslēgtu iespējamu bērna inficēšanos ar tuberkulozi.1,[[3]](#footnote-4)*

1. vakcīna **pret difteriju, stinguma krampjiem, garo klepu, poliomielītu, b tipa *Haemophilus influenzae* infekciju un B hepatītu** (DTaP-IPV-Hib-HB) ***Infanrix Hexa*** bērnu vakcinācijai 2, 4, 6 mēnešu vecumā un balstvakcinācijai 12 – 15 mēnešu vecumā.

*Infanrix Hexa* vakcīnas zāļu aprakstā 3.punktā ir noteikts [[4]](#footnote-5): “*Infanrix Hexa ir pulveris un suspensija injekciju suspensijas pagatavošanai. Difterijas, stingumkrampju, acelulārs garā klepus, B hepatīta, inaktivētā poliomielīta (DTPa-HBVIPV) komponents ir duļķaina, balta suspensija. Liofilizētais b tipa Haemophilus influenzae (Hib) komponents ir balts pulveris” 4.2. punktā ir noteikts: „Ja B hepatīta vakcīnas deva ir saņemta tūlīt pēc dzimšanas, Infanrix Hexa var tikt izmantots kā papildus B hepatīta vakcīnas devu aizvietotājs, sākot no sešu nedēļu vecuma. Ja otra B hepatīta vakcīnas deva ir nepieciešama agrāk par šo vecumu, ir jāizmanto monovalenta B hepatīta vakcīna”.*

1. vakcīna **pret difteriju, stinguma krampjiem, garo klepu, poliomielītu un b tipa *Haemophilus influenzae* infekciju** (DTaP-IPV-Hib) ***Pentaxim*** riska grupas bērnu, kuri tika vakcinēti ar monovakcīnu pret B hepatītu un bērnu ar medicīniskajām kontrindikācijām imunizācijai ar kombinēto vakcīnu *Infanrix Hexa,* vakcinācijai 2, 4, 6 mēnešu vecumā un balstvakcinācijai 12 – 15 mēnešu vecumā.
2. vakcīna **pret pneimokoku infekciju** (PCV) ***Vaxneuvance*** bērnu vakcinācijai 2 un 4 mēnešu vecumā un balstvakcinācijai 12 – 15 mēnešu vecumā.
3. vakcīna **pret rotavīrusu infekciju** (RV) ***RotaTeq*** bērnu vakcinācijai 2, 4 un 6 mēnešu vecumā.

Piezīme. Lai laikus pabeigtu vakcinācijas kursu un maksimāli ātri pasargātu zīdaiņus pret rotavīrusu infekciju, vakcināciju var uzsākt bērniem no 6 nedēļu vecuma[[5]](#footnote-6). “*RotaTeq*” vakcīnas zāļu aprakstā 4.2. punktā ir noteikts: „*Pirmo devu var ordinēt, sākot no 6 nedēļu vecuma, un ne vēlāk kā 12 nedēļu vecumā. Starp devām jābūt vismaz 4 nedēļu intervālam. Vēlams, lai trīs devu vakcinācijas kurss tiktu pabeigts līdz 20 – 22 nedēļu vecumam. Ja nepieciešams, trešo (pēdējo) devu var dot līdz 32 nedēļu vecumam.*”

1. vakcīna **pret masalām, masaliņām un epidēmisko parotītu** (MPR) ***M-M-RVaxPro*** bērnu vakcinācijai 12 – 15 mēnešu vecumā un balstvakcinācijai 7 gadu vecumā.
2. vakcīna **pret vējbakām** (Varicella) ***Varivax*** bērnu vakcinācijai 12 – 15 mēnešu vecumā un balstvakcinācijai 7 gadu vecumā
3. vakcīna **pret difteriju, stinguma krampjiem, garo klepu un poliomielītu** (DTaP-IPV) ***Tetraxim*** bērnu balstvakcinācijai 7 gadu vecumā.
4. **vakcīna pret difteriju, stinguma krampjiem un garo klepu** (Tdap) ***Adacel/Triaxis*** bērnu 14 gadu vecumā balstvakcinācijai un grūtnieču vakcinācijai.
5. vakcīna **pret cilvēka papilomas vīrusa infekciju** (CPV) ***Gardasil 9*** bērnu vakcinācijai no 12 gadu vecumā.
6. vakcīna **pret difteriju un stinguma krampjiem** (Td) ***Imovax dT Adult*** vai ***Diftavax*** pieaugušo vakcinācijai un balstvakcinācijai.
7. vakcīna **pret trakumsērgu** ***Verorab*** vakcinācijai pēc klīniskām un epidemioloģiskām indikācijām.
8. vakcīna **pret B hepatītu** (HB) ***Engerix B 40 mkg/2ml*** to pacientu vakcinācijai, kuriem tiek veikta hemodialīze (hemodialīžu centros).
9. vakcīna **pret ērču encefalītu** bāreņu un bez vecāku gādības palikušo bērnu vakcinācijai visā Latvijas teritorijā, kā arī bērnu vakcinācijai endēmiskajās teritorijās. Bērniem vecumā no 1 līdz 15 gadiem paredzēta vakcīna ***TicoVac 0,25 ml***, vecumā no 16 līdz 17 gadiem – vakcīna ***TicoVac 0,5 ml*.**

Piezīme. *Vakcīnu bāreņu un bez vecāku gādības palikušo bērnu vakcinācijai var pasūtīt jau no 2024. gada janvāra. Vēršam Jūsu uzmanību, ka ērču encefalīta endēmiskās teritorijas tiks noteiktas 2024. gada janvārī, jo endēmisko teritoriju atlasei nepieciešami statistikas dati par pēdējiem 5 gadiem (2019.-2023.), ieskaitot pilnu 2023. gadu. Tādēļ papildus informācija par vakcīnas pret ērču encefalītu bērnu vakcinācijai endēmiskajās teritorijās pasūtīšanu Jums tiks nosūtīta 2024. gada janvāra otrajā pusē un šim nolūkam vakcīnu varēs pasūtīt no 2024. gada februāra.*

1. attīrīts olbaltumvielu maisījums no *M.tuberculosis* tuberkulozes intradermalā testa (Mantū raudze) veikšanai standarta tuberkulīns ***Tuberculin.***

**1. tabula par plānveida imunizācijai 2024.** – **2025. gadā paredzētās vakcīnas saskaņā ar Noteikumiem**

| **Vecums** | **Infekcijas slimība** | **Vakcīnas nosaukuma apzīmējums** | **Vakcīnas oriģināl-nosaukums** | **Piegādātājs** |
| --- | --- | --- | --- | --- |
| 0-12 stundas | B hepatīts riska grupas jaundzimušiem | HB | *Engerix B 10mkg/0,5ml* | *SIA “Tamro”* |
| No 12 stundām | Tuberkuloze | BCG | *BCG Vaccine AJVaccines* | *SIA „Elpis”* |
| 2 mēneši | difterija, stinguma krampji,  garais klepus, poliomielīts,  *b tipa Haemophilus influenzae* infekcija, B hepatīts | DTaP-IPV-Hib-HB | *Infanrix Hexa* | *SIA “Tamro”* |
| pneimokoku infekcija | PCV | *Vaxneuvance* | *AS “Recipe Plus”* |
| rotavīrusu infekcija | RV | *RotaTeq* | *SIA “Tamro”* |
| 4 mēneši | difterija,  stinguma krampji, garais klepus, poliomielīts,  *b tipa Haemophilus influenzae* infekcija, B hepatīts | DTaP-IPV-Hib-HB | *Infanrix Hexa* | *SIA “Tamro”* |
| pneimokoku infekcija | PCV | *Vaxneuvance* | *AS “Recipe Plus”* |
| rotavīrusu infekcija | RV | *RotaTeq* | *SIA “Tamro”* |
| 6 mēneši | difterija, stinguma krampji, garais klepus, poliomielīts, *b tipa Haemophilus influenzae* infekcija, B hepatīts | DTaP-IPV-Hib-HB | *Infanrix Hexa* | *SIA “Tamro”* |
| rotavīrusu infekcija | RV | *RotaTeq* | *SIA “Tamro”* |
| 12 - 15 mēneši | difterija, stinguma krampji, garais klepus, poliomielīts, *b tipa Haemophilus influenzae* infekcija, B hepatīts | DTaP-IPV-Hib-HB | *Infanrix Hexa* | *SIA “Tamro”* |
| pneimokoku infekcija | PCV | *Vaxneuvance* | *AS “Recipe Plus”* |
| masalas, epidēmiskais parotīts un masaliņas | MPR | *M-M-RVaxPro* | *AS “Recipe Plus”* |
| vējbakas | Varicella | *Varivax* | *AS “Recipe Plus”* |
| 7 gadi | difterija, stinguma krampji, garais klepus un poliomielīts | DTaP-IPV | *Tetraxim* | *SIA “Vakcīna”* |
| masalas, epidēmiskais parotīts un masaliņas | MPR | *M-M-RVaxPro* | *AS “Recipe Plus”* |
| vējbakas | Varicella | *Varivax* | *AS “Recipe Plus”* |
| 12 gadi  (meitenes un zēni) | cilvēka papilomas vīrusa infekcija | CPV | *Gardasil 9* | *AS “Recipe Plus”* |
| 14 gadi | difterija, stinguma krampji un garais klepus | Tdap | *Adacel/Triaxis* | *SIA "Vakcīna”* |
| ik 10 gadus | difterija un stinguma krampji | dT | *Imovax dT Adult vai Diftavax* | *SIA “Oribalt-Rīga”* |
| Pacienti kuriem tiek veikta hemodialīze | B hepatīts | HB | *Engerix B 40 mkg/2ml* | *SIA “Tamro”* |
| 2, 4, 6, 12-15 mēneši[[6]](#footnote-7) | difterija,  stinguma krampji, garais klepus, poliomielīts,  *b tipa Haemophilus influenzae* infekcija | DTaP-IPV-Hib | *Pentaxim* | *SIA "Vakcīna”* |
| 1-15 gadi, bāreņi un bez vecāku gādības palikuši bērni visā Latvijas teritorijā, bērni endēmiskajās teritorijās | ērču encefalīts | NA | *TicoVac 0,25ml* | SIA “*Vakcīna*” |
| 16-17 gadi, bāreņi un bez vecāku gādības palikuši bērni visā Latvijas teritorijā, bērni endēmiskajās teritorijās | ērču encefalīts | NA | *TicoVac 0,5ml* | SIA *“Vakcīna”* |
| grūtnieces | difterija, stinguma krampji un garais klepus | Tdap | *Adacel/Triaxis* | *SIA "Vakcīna”* |
| pēc klīniskām un epidemioloģiskām indikācijām | trakumsērga | Verorab | *Verorab* | *SIA “Oribalt-Rīga”* |

|  |  |
| --- | --- |
| *SIA “Oribalt-Rīga”* | Dzelzavas iela 120M, Rīga, tālr. **67840807** (*Verorab, Imovax dT Adult vai Diftavax*) |
| *SIA “Tamro”* | Noliktavu iela 5, Dreiliņi, Stopiņu novads, Rīgas rajons, tālr. **67067845** (*EngerixB 10 mkg, EngerixB 20 mkg*); tālr. **67067819** (*RotaTeq, Infanrix Hexa*) |
| *SIA ”Vakcīna”*  *SIA ”Elpis”* | Lielvārdes iela 68, Rīga, tālr. **67582948** (*Adacel/Triaxis, Pentaxim, Tetraxim, Tico Vac 0,25, Tico Vac 0,5, Tuberculin*)  Rāmuļu iela 15, Rīga, tālr. **67517693** (*BCG*) |
| *AS ”Recipe Plus”* | Mūkusalas iela 41B, Rīga, tālr. **67815842** (*Gardasil 9, Varivax,* *M-M-RVaxPro, Vaxneuvance, BCG šķirces*) |

**Papildus piezīmes.**

Ja bērns nav saņēmis kādu no 1. tabulā norādītajām vakcinācijām, viņam ir tiesības to saņemt līdz 17 gadu vecumam, ja to pieļauj vakcīnas lietošanas instrukcija un ja konkrētā vakcīna ir bijusi iekļauta vakcinācijas kalendārā laikā, kad bērnam bija Noteikumu 1. pielikumā norādītais vakcinācijai atbilstošais vecums.

Kontaktpersonu vakcināciju veic atbilstoši Noteikumu 3.6. apakšpunktam, kas noteic, ka epidemioloģiski nozīmīgas infekcijas slimības (difterija, poliomielīts, masalas, masaliņas un epidēmiskais parotīts) gadījumā nevakcinētas kontaktpersonas vakcinācija veicama par valsts budžeta līdzekļiem, lai nepieļautu infekcijas slimību plašu izplatīšanos. Šim nolūkam tiek izmantotas Jūsu rīcībā esošas vai standarta veidā pasūtāmās valsts apmaksātās vakcīnas. Vakcīnu pasūtījumu kontaktpersonu vakcinācijai var izmantot ārpus kārtas vakcīnu pasūtīšanas iespējas, kad vitāli svarīgas vakcīnas tiek piegādātas 24 stundu laikā.

# Vakcīnu un šļirču pasūtīšana

Vakcinācijas iestādes katru mēnesi **līdz piektajam datumam** ierastajā kārtībā veic vakcīnu pasūtīšanu**.** (*vakcīnu pasūtīšanas process sīkāk tiks aprakstīts nākamajā Ieteikumu versijā, kad tiks pieņemti atjaunoti Noteikumi, nosakot vakcīnu pasūtīšanas digitalizāciju. Mācību materiāls valsts apmaksātu vakcīnu pasūtīšanai Vienotās veselības nozares elektroniskās informācijas sistēmā (E-veselībā) ir pieejams SPKC tīmekļa vietnē sadaļā* ***atbalsts digitalizācijas procesā*** <https://www.spkc.gov.lv/lv/vakcinacija> )

Jāņem vērā, ka visas Ieteikumos minētas vakcīnas, izņemot BCG, ir fasējumā pa vienai devai un pasūtījumā jānorāda nepieciešamais devu skaits. Pasūtot BCG vakcīnu, jāņem vērā, ka vienā flakonā ir 10 devas (0,1 ml). Tādēļ pasūtāmo devu skaitam ir jābūt dalāmam ar 10 bez atlikuma. Šļirces BCG vakcīnas ievadīšanai ir fasētas pa 100 šļircēm vienā iepakojumā.

Pasūtot standarta tuberkulīnu, jāņem vērā, ka fasējuma veids ir ampula un vienā ampulā ir 10 devas (1ml). Tādēļ pasūtamo devu skaitam jābūt dalāmam ar 10 bez atlikuma.

Noteikumu 10.3. apakšpunkts paredz, ka vakcinācijas iestādes *“atbild par vakcīnu racionālu plānošanu, pasūtīšanu, krājumu uzturēšanu, uzglabāšanu un izlietojumu, kā arī norīko atbildīgo personu par vakcīnu saņemšanu, uzglabāšanu, izlietošanu, uzskaiti, atdošanu atpakaļ vai norakstīšanu un iznīcināšanu vakcinācijas iestādē”*.

Pirms vakcīnas pasūtīšanas jāpārliecinās par iespēju nodrošināt vakcināciju telpā, kas atbilst Noteikumu 17. punkta prasībām, un ievērot atbilstošus vakcīnas uzglabāšanas noteikumus.

Nepieciešamās vakcīnas pasūta tādā daudzumā, kas nepārsniedz vakcinācijas iestādes divu mēnešu vidējo katras vakcīnas izlietojumu, ņemot vērā vakcinējamo personu skaitu, esošo vakcīnu atlikumu un iespējas nodrošināt vakcīnu uzglabāšanu atbilstoši Noteikumu 18. punktā minētajām prasībām. Maksimālo pasūtāmo vakcīnu daudzumu aprēķina, izmantojot šādu formulu:

**Pmax = I × 2 – A,** kur

Pmax – maksimālais pasūtamo vakcīnu daudzums;

I – vidējais vakcīnas izlietojums pēdējo 12 mēnešu laikā;

2 – divi mēneši;

A – vakcīnas atlikums pasūtījuma noformēšanas dienā;

Vakcīnas, kuras netiek izmantotas regulāri vai vakcinācijas kalendārā iekļautas no jauna, pasūta, balstoties uz vakcīnu izlietojuma prognozi, nepārsniedzot divu mēnešu krājuma apjomu (Noteikumu 10.1.2. punkts).

## Vakcīnu pasūtīšana ārpus kārtējā pasūtījuma

Ja kādu apstākļu dēļ ir nepieciešama papildu vakcīna, vakcinācijas iestāde, atbilstoši ierastajai kārtībai veic vakcīnu pieprasījumu ārpus kārtēja pasūtījumā. (*vakcīnu ārpuskārtas pasūtīšanas process sīkāk tiks aprakstīts nākamajā Ieteikumu versijā, kad tiks pieņemti atjaunoti Noteikumi, nosakot vakcīnu pasūtīšanas digitalizāciju. Mācību materiāls valsts apmaksātu vakcīnu pasūtīšanai Vienotās veselības nozares elektroniskās informācijas sistēmā (E-veselībā) ir pieejams SPKC tīmekļa vietnē sadaļā* ***atbalsts digitalizācijas procesā*** <https://www.spkc.gov.lv/lv/vakcinacija>).

Piegādātājs piegādā vakcīnu 5 (piecu) darbadienu laikā pēc pasūtījuma saņemšanas no SPKC (līguma 3.4.2. punkts).

Ja iestājusies vitāli un/vai epidemioloģiski svarīga situācija, prece piegādājam jāpiegādā pasūtījumā norādītajā laikā, bet ne vēlāk kā **24 (divdesmit četru) stundu laikā.** Vitāli svarīgas situācijas līguma izpratnē ir situācijas, kuru novēršanai ir nepieciešamas šādas vakcīnas:

* **vakcīna pret trakumsērgu;**
* **vakcīna pret difteriju un stingumkrampjiem (dT adult);**
* **vakcīna pret B hepatītu**
* **vakcīna pret masalām, masaliņām un epidēmisko parotītu** (līguma 3.5 punkts).

# Vakcīnu piegāde un saņemšana

Ārstniecības personām, kuras veic imunizāciju, pirms vakcinācijas veikšanas obligāti jāiepazīstas ar vakcīnas lietošanas instrukciju, kuras ir pieejamas Zāļu valsts aģentūras mājas lapas Latvijas zāļu reģistrā[[7]](#footnote-8). Savukārt vakcīnu piegādātājiem (Zāļu lieltirgotavām) piegāžu līgumos ir norādīts, ka „*katram Preces (vakcīnas) iepakojumam jābūt pievienotai Latvijas Republikā Zāļu valsts aģentūras apstiprinātai lietošanas instrukcijai latviešu valodā”.* Vēršam uzmanību, ka vakcīnu lietošanas instrukcijas paredz dažādas vakcinācijas shēmas un intervālus, tomēr plānveida imunizācija Latvijā veicama atbilstoši apstiprinātajam vakcinācijas kalendāram.

Saņemot vakcīnas, pirms pavaddokumentu parakstīšanas **obligāti** jāpārliecinās:

1. vai saņemtā vakcīna atbilst pasūtītajai;
2. vai saņemtais vakcīnas daudzums atbilst pasūtītajam daudzumam un pavadzīmē norādītajam apjomam;
3. vai ir atbilstošs vakcīnas derīguma termiņš un vai sakrīt derīguma termiņš uz iepakojuma un pavadzīmē;
4. vai ir pievienotas lietošanas instrukcijas (līguma 4.6. punkts);
5. vai vakcīna ir atbilstoši iepakota un transportēta (līguma 4.4. un 4.5. punkts)

Uz pavadzīmes jānorāda faktiskais vakcīnas piegādes laiks vakcinācijas iestādē.

SPKC katru mēnesi apkopo datus par vakcinācijas iestāžu vakcīnu pasūtījumu un nepieciešamības gadījumā veic korekcijas, piemēram, ja pasūtījums bez pamatojuma pārsniedz vakcinācijas iestādes vidējo vakcīnas izlietojumu paredzētajā pasūtījuma periodā, neatbilst vakcīnas izlietojuma prognozei un epidemioloģiskajai situācijai, kā arī, ja netiek ņemts vērā vakcinācijas iestādē esošais vakcīnas atlikums.

SPKC katru mēnesi līdz 18. datumam iesniedz kopējo vakcīnu pasūtījumu zāļu lieltirgotavai (3. tabula), kura nodrošina vakcīnu piegādi vakcinācijas iestādēm ne vēlāk kā **līdz katra mēneša pēdējam datumam.**

Papildus Noteikumu prasībām vakcīnu piegādes līgumos ar zāļu lieltirgotavām (Piegādātājiem) ir noteikts:

*“3.4. Piegādātājs apņemas piegādāt līguma 1.pielikumā minēto preci Saņēmējam:*

*3.4.1. kārtējā pasūtījuma ietvaros 10 (desmit) dienu laikā pēc pasūtījuma saņemšanas, bet ne vēlāk kā līdz mēneša pēdējam datumam;*

*3.4.2. ārpuskārtas pasūtījuma ietvaros 5 (piecu) darbdienu laikā pēc pasūtījuma saņemšanas, ja Saņēmējs ir iesniedzis Centram pamatotu pieprasījumu par preces saņemšanu ārpus kārtējā pasūtījuma Piegādātājs apņemas piegādāt preci Saņēmējam pasūtījumā norādītajā laikā.*

*3.5. Preces piegādes termiņu sāk skaitīt ar nākamo dienu pēc Centra apkopotā pasūtījuma saņemšanas.*

*3.6. Piegādātājs līgumā minēto preci nogādā Saņēmējam ar savu transportu un uzņemas visus ar piegādi saistītos izdevumus.*

*3.7. Vienlaicīgi ar Preces piegādi Piegādātājs iesniedz Saņēmējam parakstīšanai pavadzīmes oriģinālus 2 (divus) eksemplārus. Pavadzīmes oriģinālā obligāti jābūt uzrādītam:*

*- Līguma numuram;*

*- Pavadzīmes numuram;*

*- Pavadzīmes sagatavošanas datumam, norādot konkrēta mēneša nosaukumu ar vārdiem;*

*- Preces rekvizītiem;*

*- Summai, summai vārdiem;*

*- Saņēmēja nosaukumam.*

*Saņēmēja pārstāvis apliecina Preču saņemšanu ar savu parakstu, atšifrējot parakstu ar skaidri salasāmu Saņēmēja pārstāvja vārdu, uzvārdu. Papildus Saņēmēja pārstāvis uz pavadzīmes atzīmē Preces saņemšanas datumu, norādot konkrēta mēneša nosaukumu ar vārdiem.*

*4.1. Piegādātājs apņemas piegādāt preci pienācīgā kvalitātē un atbilstošā iepakojumā.*

*4.2. Preces atlikušajam derīguma termiņam piegādes brīdī Saņēmējam ir jābūt ne mazākam par 10 (desmit) mēnešiem.*

*4.3. Piegādātājs atbild par piegādātās preces kvalitāti līdz tās derīguma termiņa beigām ar nosacījumu, ka Saņēmējs ievēro glabāšanas noteikumus, un sedz Maksātājam zaudējumus par preces neatbilstību kvalitātei, kas pierādīti ar atbilstošu dokumentāciju.*

*4.4. Precei jābūt iepakotai atbilstoši ražotājas valsts standartiem vai tehnisko noteikumu prasībām, kas nodrošina nemainīgu preces kvalitātes saglabāšanu tās pārvadāšanas un glabāšanas laikā.*

*4.5. Katram preces iepakojumam jābūt pievienotai Latvijas Republikā Zāļu valsts aģentūras apstiprinātai lietošanas instrukcijai latviešu valodā.*

*4.6. Pretenzijas par kvalitāti Saņēmējs iesniedz Piegādātājam un Maksātājam šādā kārtībā:*

*4.6.1. ja, pieņemot preci, Saņēmējs atklāj tās iztrūkumu, derīguma termiņa neatbilstību*

*4.2. apakšpunktā noteiktajam, preces bojājumu vai cita veida preces, vai preces*

*uzglabāšanas neatbilstību līguma noteikumiem un pavaddokumentiem, Saņēmējs par iztrūkumu vai neatbilstības faktu 2 (divu) darbdienu laikā, no preces faktiskā saņemšanas brīža, rakstveidā (e-pastā) un telefoniski paziņo Piegādātājam un Maksātājam;*

*4.6.2. ja Piegādātājs, pēc rakstveida paziņojuma saņemšanas, 2 (divu) darbdienu laikā neierodas pie Saņēmēja sastādīt aktu, tad akts tiek sastādīts bez Piegādātāja klātbūtnes;*

*4.6.3. Saņēmējs 3 (trīs) darbdienu laikā no akta sastādīšanas brīža (ar vai bez Piegādātāja paraksta) to nogādā Maksātājam un Piegādātājam.*

*4.7. Viena mēneša laikā pēc līguma noslēgšanas Centrs informē Saņēmējus par līguma*

*4.6.apakšpunktā noteiktās kārtības ievērošanu. Papildus Centrs informē Maksātāju par to, ka ir informējis Saņēmējus par līguma 4.6 apakšpunkta ievērošanu.*

*4.8. Piegādātājs 3 (trīs) darbdienu laikā pēc akta saņemšanas aizvieto bojātās vai sajauktās preces vai preces, kas nav piegādātas atbilstoši līguma nosacījumiem, ar jaunām precēm. Maksātājs nesedz izdevumus, kas saistīti ar bojāto vai sajaukto preču aizvietošanu ar jaunām precēm. Ja Centrs vai Maksātājs konstatē neatbilstošu preču piegādi, vai preču piegādi ar neatbilstošu derīguma termiņu, Piegādātājs aizvieto bojātās vai sajauktās preces vai preces, kas nav piegādātas atbilstoši līguma nosacījumiem, ar jaunām precēm saprātīgā termiņā, ko noteicis Maksātājs vai Centrs.*

*4.9. Piegādātājs nedrīkst piegādāt Saņēmējam vakcīnu, kura tika uzglabāta pie cita Saņēmēja”.*

# Vakcīnu atlikumu pārraudzība

Vakcinācijas iestādēm, gatavojot vakcīnu pasūtījumus, jāņem vērā vakcinējamo personu skaits un **esošo vakcīnu atlikums, kas nedrīkst pārsniegt vakcinācijas iestādes viena mēneša vakcīnu pasūtījumu**. PVO iesaka vakcinācijas iestādēs uzturēt tikai tādu vakcīnu daudzumu, kas ir nepieciešams darbam no vienas vakcīnu piegādes līdz nākamajai ar minimālo rezervi (drošuma krājumu), kas nepārsniedz 25% no vidēji mēnesī izlietoto devu skaita katrai konkrētajai vakcīnai.

Lielu vakcīnu atlikumu uzturēšana vakcinācijas iestādēs ir saistīta ar būtiskiem riskiem un iespējamām negatīvām sekām:

1) sakarā ar nevienmērīgu vakcīnu sadalījumu gada beigās vairākās vakcinācijas iestādēs var izveidoties vakcīnu trūkums, kuru novēršanai ir nepieciešama papildus vakcīnu iegāde, kam nav atvēlēti līdzekļi;

2) vakcinācijas iestāžu ledusskapji parasti nav paredzēti ilgstošai vakcīnu uzglabāšanai, jo darba laikā bieži notiek durvju atvēršana un siltums pakāpeniski (kumulatīvi) iedarbojas uz vakcīnām; turklāt lieli vakcīnu apjomi ledusskapī nav pieļaujami, jo traucē gaisa cirkulācijai, kas arī negatīvi ietekmē temperatūras režīmu un vakcīnu kvalitāti (efektivitāti un drošumu);

3) vakcīnu zudumi ir iespējami (un diemžēl laiku pa laikam tas arī notiek) saistībā ar dažādiem ārējiem faktoriem (piemēram, elektrības padeves traucējumi, ugunsgrēks, ledusskapja bojājums), un valsts budžeta zaudējumi ir tieši proporcionāli vakcinācijas iestādē uzturēto vakcīnu daudzumam;

4) ne vienmēr lielus vakcīnu atlikumus ir iespējams izlietot savlaicīgi, līdz ar to iespējama vakcīnu norakstīšana, kad beidzas derīguma termiņš.

Lai novērstu minētos riskus, stingri jāievēro Noteikumu prasības un bez vajadzības neuzglabāt pārāk lielus vakcīnu atlikumus un neveikt nepamatoti lielus vakcīnu pasūtījumus.

# Atskaite par vakcīnu norakstīšanu/atdošanu atpakaļ

Lai uzlabotu vakcinācijas drošuma pārraudzību, kā arī lai iegūtu un analizētu informāciju par vakcīnu norakstīšanas iemesliem, vakcinācijas iestādēm, kuras konstatē lietošanai nederīgu vakcīnu, kas iegādāta par valsts budžeta līdzekļiem ir pienākums ierastajā kārtībā nodrošināt vakcīnu norakstīšanu **piecu darbdienu** laikā (Noteikumu 18.4 punkts) (*vakcīnu norakstīšanas process sīkāk tiks aprakstīts nākamajā Ieteikumu versijā, kad tiks pieņemti atjaunoti Noteikumi, nosakot vakcīnu norakstīšanas digitalizāciju)*

1. <http://likumi.lv/doc.php?id=11215> [↑](#footnote-ref-2)
2. Bērnu vakcinācijas kalendārs profesionāļiem <https://www.spkc.gov.lv/lv/media/17152/download> [↑](#footnote-ref-3)
3. Metodiskais materiāls [Izmeklēšanas kārtība tuberkulozes un tuberkulozes infekcijas diagnostikai](https://spkc.gov.lv/upload/Profesion%C4%81%C4%BCiem/izmeklesanas_kartiba_tb_ltbi_diagnostikailabots16.pdf" \t "_blank)**.** <https://www.spkc.gov.lv/lv/media/1600/download?attachment> [↑](#footnote-ref-4)
4. Informācija Zāļu reģistrā: <https://www.zva.gov.lv/zvais/zalu-registrs/?iss=1&lang=lv&q=Infanrix+hexa&ON=&NAC=on&ESC=on&ESI=on&SAT=on&DEC=on&PIM=on&SN=&RN=&AK=&DIA=&RA=&LB=&MFR=&MDO=&IK=> [↑](#footnote-ref-5)
5. 2000.gada 26.septembra MK noteikumu Nr.330 “Vakcinācijas noteikumi” 1. pielikuma 3. punkts <https://likumi.lv/ta/id/11215-vakcinacijas-noteikumi> [↑](#footnote-ref-6)
6. riska grupas bērnu, kuri tika vakcinēti ar monovakcīnu pret B hepatītu un bērnu ar medicīniskajām kontrindikācijām imunizācijai ar kombinēto vakcīnu *Infanrix Hexa* [↑](#footnote-ref-7)
7. <https://www.zva.gov.lv/zvais/zalu-registrs/?lang=lv> [↑](#footnote-ref-8)